vie gebrueden gelooft hebben de selve onderpande jaerlijcx
in orber der voirs gesusten ende huen rinten voirs te
ontlasten alsoe dat den selven susteren en huen nacomelinge
tot v ewigen dagen vast ende seker sal wesen Geloven
voirt de voirs jonchr jan ende de voirs gevier gebrueden
pynnocx voir hen huen erven en nacomelingen den voirs
gesusteren huen erven ende nacomelingen oft de
voirs onderpande in toecomen tiden bevonden werden
voe de voirs dertich hollan guld erfliker rinten met
goet genoech te zijne dat zij dan ter manissen der
voirs gesusten ende elcker van hen oft recht van
hen oft enigher van hen hebben totten voirs panden
noch ande loflike pande voir de voirs dertich hollan
gulden goet genoech zijnde wettelijc ende nae
recht verpanden ende verobligen sullen alsoe
dat dat den selven gesusten ende elcker van
hen voir hen hueren erven ende nacomelingen vast
ende seker sal moegen zijn Behoudelijck den
voirs joncker janne ende gebrueden ende elcken van
hen inde voirs rinte hue quiten ende elswaer te moegen
bewijsen gelijc voirscr steet cor eisd
It om de voirs drie gesusten van hueren voirs rinten
van dertich hollan guld sjaers te bat te verseken
Ende de voirs hue rinte ende onderpande te versterke
ende oic dat den voirs last der voirs erfmessen dair
inder deylingen voirs af geruert is werde gedragen
sonder last der voirs onderpande hebben de voirs
vie gebrueden tsamen ende besundert inde bester
formen zij dat mochten ende conden gedoen